|  |  |  |
| --- | --- | --- |
| **בנק ישראל**  דוברות והסברה כלכלית | logo.gif | ‏ירושלים, כ"א בכסלו התשע"ד  ‏‏24 בנובמבר 2013 |

הודעה לעיתונות:

**התפתחות החוב במשק בחודשים ספטמבר-אוקטובר 2013**

יתרת החוב של **המגזר העסקי** ירדה בחודש ספטמבר ב-0.7% לרמה של כ-786 מיליארדי ש"ח.  
יתרת החוב של **משקי הבית** עלתה בכ-0.8 מיליארדי ש"ח (0.2%) ועמדה בסוף החודש על כ-403 מיליארדים.

1. החוב של המגזר העסקי

* מהחטיבה למידע ולסטטיסטיקה נמסר, כי בחודש ספטמבר ירדה יתרת החוב של המגזר העסקי בכ-5.4 מיליארדי ש"ח לרמה של כ-786 מיליארדים (0.7%-). הירידה נבעה ברובה מייסוף השקל מול הדולר. שאר הירידה נבעה מפירעון חוב נטו של כ-0.3 מיליארדי ש"ח: פירעון של אג"ח סחיר והלוואות מתושבי חוץ של כ-2.1 מיליארדי ש"ח קוזז בחלקו ע"י גיוס של הלוואות מבנקים וממוסדיים בסכום של כ-1.8 מיליארדים.
* בחודש אוקטובר הנפיק המגזר העסקי (ללא בנקים וביטוח) אג"ח בשווי של כ-3.7 מיליארדי ש"ח, רובן באמצעות אג"ח סחיר; גבוה מממוצע ההנפקות החודשי מתחילת השנה שעומד על כ-2.5 מיליארדי ש"ח.

**לוח 1: התפלגות החוב של המגזר העסקי**



**לוח 2: התפלגות החוב לפי בסיסי הצמדה**



**איור 1: הנפקות אג"ח של הסקטור העסקי הלא פיננסי**



1. החוב של משקי הבית

* יתרת החוב של משקי הבית עמדה בחודש ספטמבר על כ-403 מיליארדי ש"ח. יתרת החוב לדיור מסך החוב של משקי הבית גדלה בכ-1.2 מיליארדי ש"ח (0.4%) ועמדה בסוף ספטמבר על כ-284.8 מיליארדי ש"ח.
* בחודש אוקטובר הסתכמו ביצועי המשכנתאות (נטילות של משכנתאות חדשות) בכ-4.4 מיליארדי ש"ח – בדומה לממוצע הביצועים החודשי מתחילת השנה, העומד על כ-4.3 מיליארדים.

**לוח 3: יתרות החוב של משקי הבית**



**איור 2: נטילת משכנתאות חדשות מבנקים לפי סוגי הצמדה**



1. עלויות החוב במשק

* בחודש ספטמבר פער הריביות במגזר הלא צמוד נותר כמעט ללא שינוי לעומת החודש הקודם ועומד על 3.35 נק' אחוז.
* הפער בין הריבית על האשראי הבנקאי החדש שניתן והריבית על הפיקדונות במגזר הצמוד למדד עלה בחודש ספטמבר בכ- 0.23 נק' אחוז, עקב עלייה בריבית על האשראי.
* בחודש ספטמבר עמד המרווח בין תשואת מדד האג"ח הקונצרני הצמוד, תל בונד 60, לבין ממוצע תשואות האג"ח הממשלתיות הצמודות – על רמה של 1.17 נק' אחוז, נמוך מהמרווח בחודש אוגוסט שעמד על 1.44 נק'. מאז חודש אוקטובר 2012 הצטמצם מרווח זה בכ- 0.6 נק' אחוז.
* בחודש אוקטובר הריבית הממוצעת על משכנתאות חדשות לא צמודות ירדה בכ-0.23 נק' אחוז, בעקבות הורדת ריבית בנק ישראל.

הריבית על משכנתאות חדשות צמודות למדד עלתה בכ-0.35 נק' אחוז.

**לוח 4: עלויות החוב והמרווחים**



**איור 3: המרווח בין אג"ח חברות צמוד (תל בונד 60) לאג"ח ממשלתי צמוד**



**איור 4: ריביות על משכנתאות חדשות מבנקים – המגזר הלא צמוד**



**איור 5: ריביות על משכנתאות חדשות מבנקים – המגזר צמוד המדד**



* למידע נוסף בנושא נא ראו קישור המופיע באתר הבנק בדף [יתרות האשראי במשק](https://e.boi.org.il/he/DataAndStatistics/Pages/MainPage.aspx?Level=4&Sid=53&SubjectType=2)
* קישור [לנתוני משכנתאות](https://e.boi.org.il/he/BankingSupervision/Data/Pages/Tables.aspx?ChapterId=13)